Anexa nr. 2

la Regulamentul privind conturile rezidenţilor în străinătate

## I. Lista documentelor necesare pentru obţinerea autorizaţiei

## pentru deschiderea contului în străinătate

***A. Documentele ce identifică solicitantul***

1. Documentul care confirmă înregistrarea de stat a persoanei juridice rezidente conform legislaţiei în vigoare a Republicii Moldova, eliberat de entitatea abilitată cu dreptul de înregistrare de stat (de exemplu, decizia de înregistrare eliberată de Camera Înregistrării de Stat) – pentru persoanele cărora potrivit legislaţiei li se eliberează acest document.

2. Extrasul din Registrul de stat eliberat de entitatea abilitată cu dreptul de înregistrare de stat, care corespunde situaţiei curente şi care include, în funcţie de categoria rezidentului, informaţia privind denumirea /numele și prenumele, forma juridică de organizare, numărul de identificare de stat /codul fiscal, data înregistrării, sediul /domiciliul, administratorul, mărimea capitalului social, genurile de activitate – pentru persoanele care prezintă documentul indicat la punctul 1 din prezenta anexă.

3. Documentele de constituire ale rezidentului (cu toate modificările /completările ulterioare), care corespund situaţiei curente – pentru persoanele cărora potrivit legislaţiei nu li se eliberează extrasul indicat la punctul 2 din prezenta anexă.

4. Certificatul de atribuire a codului fiscal – pentru persoanele cărora potrivit legislaţiei li se eliberează acest document.

5. Documentul ce permite practicarea unui anumit gen de activitate de către persoana fizică rezidentă (de exemplu, patenta de întreprinzător, licenţa pentru activitate notarială, licenţa pentru exercitarea profesiei de avocat).

6. Actul de identitate a persoanei fizice rezidente.

***B. Documentele aferente deschiderii contului în străinătate pentru care se solicită autorizaţia BNM***

7. Documente ce confirmă necesitatea deschiderii contului în străinătate, raţionamentele, motivele întru susţinerea necesităţii deschiderii contului în străinătate (de exemplu, acorduri, contracte etc.)şi orice alte documente relevante pentru examinarea cererii.

**II. Cerințe față de documentele prezentate**

1. La cererea Băncii Naţionale a Moldovei, documentele perfectate în limbi străine se prezentă împreună cu traducerile acestora în limba de stat, legalizate notarial.

2. Documentele din anexă se prezintă la Banca Naţională a Moldovei în original sau în fotocopii, cu prezentarea originalelor pentru verificare. După autentificarea fotocopiilor de către persoana responsabilă a Băncii Naţionale a Moldovei, originalele documentelor prezentate se restituie solicitantului, iar fotocopiile autentificate se păstrează la Banca Naţională a Moldovei.